stanford-oval/wikipedia huggingface dataset:
קומארי
שגרת חייה של הקומארי

בכל בוקר תולבש הילדה על ידי בעלת תפקיד מיוחדת לכך. יצמידו לה טיקה (אנ') (סימון של העין השלישית) על המצח ויושיבו אותה על מושב מכובד. אסור לה לדבר. זהו דפוס התנהגות נוסף להעצמת הקדושה. מותר לה לסמן בתנועות ידיים וראש. סובביה נדרשים למלא אחר בקשותיה, היות שהיא אלה קדושה. איננה מתחנכת כשאר הילדים, שהרי הנפאלים מאמינים שאלה כקומארי יודעת הכל מעצם תפקידה זה, למעט מספר מקצועות בודדים, כגון אנגלית, חשבון ואף תרגול הכתיבה. שיעורים פרטיים אם כך ניתנים לה על ידי מורים שנבחרו בקפידה ומאושרים להגעה למקדש. כלל הצוות המטפל בקומארי אינם קוראים לה בשמה הפרטי, עוד דפוס התנהגותי להדגשת קדושתה ומעמדה המכובד. בכל יום נערכת קבלת קהל למשך כשלוש שעות. כל מי שמגיע לקבל ברכה מילדת הקומארי ינשק את כפות רגליה המונחות על מגש מתכת גדוש בפרחים, ויעניק לה מתנות. הקומארי איננה יוצאת למרחב הציבורי מחשש לזיהום וטומאה.
יציאתה למרחב הציבורי מותרת מספר פעמים מועט בשנה בלבד, ובאותם אירועים נושאים אותה על הידיים, או שמאפשרים לה ללכת רק על שטיחים לבנים שנפרסו מבעוד מועד, או שהיא מובלת על ידי כרכרה. מותר לה לאכול אוכל מיוחד ואסור לה לאכול שום ובצל, היות שהם עלולים לעורר בה ייצר מיני.
מקדושה לטומאה

הילדה תכהן בתפקידה כקומארי עד להופעת הסימן הראשון של הטומאה – הדימום, המחזור. תפקידה החל מגיל שלוש ועד גיל העשרה הראשונות. כעשר שנים של חיי קדושה. בין ליל ישתנה מעמדה. הפרידה מהתפקיד והפסקתו אינם סלחניים ואין בהם רחמים. מיום הדימום הילדה מועברת למשך ארבעה ימים לפינה במשכן, בהמשך יוסרו ממנה התכשיטים בעלי הערך אותם ענדה בגאון ובמסירות והם יונחו בהקפדה במקום בטוח, וימתינו לילדה הבאה בתפקיד זה. מרגע זה הופכת הקומארי לילדה רגילה. איננה קדושה יותר.
היא מנודה. אין הבנה לשיברון הלב והנפש שלה. היא הופכת מקדושה ומיוחדת לנחותה, מדממת ומסוכנת. אף על פי שמעתה היא פטורה מכל ההגבלות והתנאים שחלו עליה, כגון: ישיבה בדממה על הכס, קבלת קהל במועדים ידועים וללא שיקול דעתה, מתן ברכה למתפללים דרך מבט עיניה, איסור משחקים במרחב הציבורי, אכילה בשעות מיוחדות במהלך היום, חיי בידוד ואיסור כל מאמץ פיזי - מעתה והלאה הכל מותר לה, אך היא איננה יודעת כיצד לבצע את כל אלו. עליה ללמוד מחדש את הכללים עבור התפקיד החדש של הילדה הרגילה. ההתאקלמות והחזרה לשגרה המיטו אסון לא פעם על ילדות הקומארי. הן מפחידות את הציבור אשר מאמין שבגופן עדיין ישנו כוח בלתי נלאה ולכן הן נתפסות כמסוכנות לכל מי שבא עמהן במגע. בקרב בני נפאל רווחת האמונה שמי שמילאה את תפקיד הקומארי עשויה להמיט אסון על מי שינשא לה. חיי הפינוק להם הורגלו לצד העוצמה – מרחיקים ומאיימים על הסביבה. יש אפילו אמונה שגורסת כי בעת המשגל יוצאים נחשים מתוך איבר מינה ועלולים לבלוע את הבעל. מאמינים שרק גברים עם תעצומות נפש יכולים להתחתן איתן. תופעת העצב והדיכאון בחיים החדשים ואף התאבדויות, הם מאפיינים שכיחים של נערות ונשים שהיו קומארי בעברן.
מחלוקת

ב-3 ביולי 2007 שאג'אני שאקאיה, הקומארי מבאקטאפור, הודחה מתפקידה עקב ביקור בארצות הברית שנועד לקדם סרט דוקומנטרי בשם "האלות החיות". לטענת המבקרים, הביקור נגד את המסורת וחילל את תומתה. שבועיים מאוחר יותר נמסר כי היא לא תודח מתפקידה היות שהיא מתעתדת לעבור טקס טיהור, במטרה להתנקות מחטאים שאולי עברה במהלך המסע.
ראו גם

דלאי לאמה - נבחר אף הוא כילד, על ידי הטיבטים, לשמש כמנהיג רוחני
לקריאה נוספת

יותם יעקבסון, יום הולדת לבודהה, מסע אחר, יולי 2001, עמ' 88–94
הערות שוליים

1 2 3 4  יותם יעקבסון, עד טיפת הדם הראשונה, מסע אחר, מרץ 2007, עמ' 86–92
↑  Kumari: Living Goddess
↑  לידיה ארן,  ( ינואר 2006), נפאל: פניו הזועמות של בודהא, מתוך מסע אחר
1 2  לוחמנית בגוף ילדה קטנה, "חיים אחרים", עמ' 38–43
↑  בגיל 3 אלה בנפאל, בגיל 11 יוצאת לחיי סבל, באתר הארץ, 9 באוקטובר 2008
↑  Thanking the Living Goddess for life בנאפל טיימס
↑  "האלה החיה" פוטרה בגלל טיול לארה"ב, באתר nana10‏, 3 ביולי 2007
↑  'Goddess' sacked for visiting US. BBC News. 2007-07-03.
↑  Nepalese 'goddess' is reinstated. BBC News. 2008-07-19.
| --- | --- |
בקרת זהויות :  NLI: 987007532692405171  GND: 11935831X  LCCN: no99009321  VIAF: 19307944   WorldCat (עם VIAF): 19307944 
מקדש הקופים /מקדש בודהיסטי, נפאל, קטמנדו, יולי 2013
טקסי מנחה נפאלים, נפאל, מניגאו, יולי 2013
מקדש סמוך לכיכר דורבר, קטמנדו, יולי 2013
השפעת חומרי הדברה על הסביבה

ההשפעות הסביבתיות של חומרי הדברה מתארות את ההשלכות השליליות של שימוש בחומרי הדברה על הסביבה. חומרי ההדברה, המורכבים מכימיקלים רעילים שנועדו להרוג מינים של מזיקים, יכולים להשפיע על מינים אחרים, כגון צמחים, בעלי חיים ובני אדם. למעלה מ-98% מקוטלי החרקים המרוססים ו-95% מקוטלי העשבים משפיעים על הסביבה מעבר ליעוד המקורי של ההדברה שלהם, מכיוון שהם מרוססים או מפוזרים על פני שדות חקלאיים שלמים. גם לכימיקלים אחרים המשמשים לחקלאות, כגון דשנים, יכולות להיות השפעות שליליות על הסביבה.
ההשפעות השליליות של חומרי הדברה יכולות להתפשט למקומות אחרים, על ידי סחף וכדומה, לאזורים כמו סביבות מימיות מרוחקות, אזורי מרעה, ויישובים ואזורים לא מפותחים. בעיות נוספות נובעות משיטות ייצור, הובלה, אחסון וסילוק בעייתיות של חומרי ההדברה. בנוסף, עם הזמן המזיקים מפתחים עמידות, וההשפעה עלולה להקל על התעוררות של מזיקים אחרים. חלופות לשימוש בחומרי הדברה, כגון הדברה משולבת, וטכניקות של חקלאות בת קיימא, כגון פוליקולטורה, מפחיתות את ההשלכות הללו, ללא שימוש בחומר כימי רעיל מזיק.
מודלים סביבתיים מצביעים על כך שלמעלה מ-60% מהקרקע הגלובלית (כ-24.5 מיליון קמ"ר) נמצא "בסיכון לזיהום מחומרי הדברה עם יותר ממרכיב פעיל אחד", וכי למעלה מ-30% נמצאים ב"סיכון גבוה", מתוכם שליש באזורים בעלי מגוון ביולוגי. השפעות כאלה הביאו לאיסור על חומרי הדברה רבים ולהגבלה או הפחתה של השימוש באחרים. ככלל, בסך הכללי ישנה עליה בשימוש בחומרי הדברה בעייתיים.
היסטוריה

קוטלי העשבים הסינתטיים הראשונים התגלו בשנות ה-30 וה-40 של המאה ה-20. זה היה העידן שבו אנטיביוטיקה סינתטית, פלסטיק וחומרים סינתטיים רבים אחרים הפכו לזמינים. הפופולריות של חומרי הדברה הסינתטיים גדלה במהירות לאחר מלחמת העולם השנייה. תפוקת היבול גדלה באופן משמעותי באמצעות גילוי התרכובת האורגנית 2,4-D. נגיעות חרקים רבות טופלו על ידי תרכובת DDT, והורידו מאוד את שיעורי הטיפוס והמלריה ברחבי העולם. בשנת 1962, יוצרו בארצות הברית לבדה כ-85,000,000 ק"ג של החומר DDT.
היסטוריה > חומרי הדברה טבעיים

לפני ובמהלך הפיתוח של חומרי ההדברה הסינתטיים, זוהו מדבירים טבעיים רבים, כולל פירתרום, רוטנון, ניקוטין, סבדילה וקוואסין. למרות זאת, לתרכובות סינתטיות היה יתרון משום שהן היו זולות ויעילות בהרבה מחומרי הדברה טבעיים.
היסטוריה > השפעות שליליות

עם הזמן התבררו ההשפעות השליליות של חומרי הדברה סינתטיים מתמשכים. בשנים שלאחר מלחמת העולם השנייה עלה היצור והשימוש בחומרים: באלדרין (שכיום אסור ברוב המדינות), דיכלורודיפניל טריכלורואתאן (DDT) בשנת 1939, דילדרין, β- Benzene Hexachloride (BHC),Dichlorophenoxyacetic acid,4-D), כלורדן ואנדרין. חומרי הדברה אלה, כמו גם רבים אחרים, נאסרו בעולם בשנת 2001 באמנת סטוקהולם בדבר מזהמים אורגניים מתמשכים.
בעוד שהדאגה להרעלה סביבתית החלה באירועי הרעלה חריפים שהתרחשו בסוף המאה ה-19; העניין הציבורי בהשפעות הסביבתיות הלא רצויות של כימיקלים התעורר בתחילת שנות ה-60 עם פרסום ספרה של רייצ'ל קרסון, "אביב דומם". זמן קצר לאחר מכן, הוכח כי DDT, ששימש במקור למלחמה במלריה, גרם לצמצום האוכלוסייה של דורסים. מחקרים ראשוניים במדינות מתועשות התמקדו בהשפעות חריפות של חומרי הדברה על תמותה, בעיקר בקרב ציפורים או דגים.
היסטוריה > שימוש מודרני בחומרי הדברה

כיום, מעל 3.5 מיליארד קילוגרמים של חומרי הדברה סינתטיים משמשים לחקלאות בעולם בשווי של יותר מ-45 מיליארד דולר.
היסטוריה > מחקר אקדמי

מאז 1990 העניין המחקרי בנושא עבר מתיעוד אירועים וכימות השפעה של חשיפה כימית, למחקרים שמשלבים בין ניסויי מעבדה, בחינה בטבע בתנאים מבוקרים וניסויי שדה. שיעור הפרסומים של מחקרים על ההשפעות הקשורות לתופעה גדל. מחקרים בבעלי חיים מתמקדים בעיקר בדגים, חרקים, ציפורים, דו-חיים ועכבישנים.
מאז 1993 ארצות הברית והאיחוד האירופי עדכנו את הערכות הסיכון לחומרי ההדברה, והפסיקו את השימוש בחומרים עם זרחן אורגני והחומר בקרבמט, שנחשבים לרעילים מאוד. חומרי ההדברה החדשים יותר מכוונים ליעילות של מקסימום השפעה על המטרה המקורית של ההדברה ולמינימום השפעה על אורגניזמים אחרים.
היסטוריה > מזהמים אורגניים מתמשכים

מזהמים אורגניים מתמשכים (POPs) הם תרכובות כימיות, המתנגדות לפירוק, שנשארות בסביבה למשך שנים. מספר חומרי הדברה, כולל אלדרין, כלורדן, DDT, דילדרין, אנדרין, הפטכלור, הקסכלורובנזן, מירקס וטוקספן, נחשבים למזהמים מתמשכים. לחלק מהם יש את היכולת לנדוף ולעבור מרחקים גדולים דרך האטמוספירה ולהתמקם באזורים מרוחקים. הם גם יכולים להצטבר ולהגיע עד פי 70,000 מהריכוזים המקוריים שלהם. POPs יכולים להשפיע על אורגניזמים אחרים שאינם מטרת ההדברה, וכן להגביר את הסיכון לבני אדם על ידי הפרעה במערכת האנדוקרינית, הרבייה ודרכי הנשימה.
השפעות סביבתיות > באוויר

חומרי הדברה יכולים לתרום לזיהום אוויר. סחיפה של חומרי הדברה מתרחשת כאשר חלקיקים של חומרי ההדברה נישאים על ידי הרוח לאזורים אחרים, ועלולים לזהם אותם. בכדי למנוע את התופעה, חקלאים יכולים ליצור אזור חיץ סביב היבול שלהם, המורכב מאדמה ריקה או מצמחים שאינם גידולים כגון עצים ירוק-עד, כדי לשמש מעצורי רוח ולספוג את חומרי ההדברה, ובכך למנוע סחיפה לאזורים אחרים. מעצורי רוח כאלה נדרשים על פי חוק בהולנד.
השפעות סביבתיות > במים ובאדמה

בארצות הברית נמצא כי חומרי הדברה מזהמים את כל הנחלים וכן למעלה מ-90% מהבארות שנדגמו במחקר של המכון הגאולוגי של ארצות הברית. כמו כן נמצאו שאריות חומרי הדברה במי גשם ובמי תהום. מחקרים של ממשלת בריטניה הראו כי קיים ריכוז של חומרי ההדברה מעל המותר במי שתייה בדגימות מסוימות של מי נהר ומי תהום. רבים מהכימיקלים המשמשים בחומרי הדברה הם מזהמי קרקע מתמשכים, שהשפעתם עלולה להימשך עשרות שנים ולהשפיע לרעה על שימור הקרקע.
השימוש בחומרי הדברה מקטין את המגוון הביולוגי הכללי בקרקע. אי שימוש בכימיקלים מביא לאיכות גבוהה יותר של הקרקע, בין השאר, בהתחשב בעובדה שהחומר האורגני מאפשר קיבולת מים גבוהה יותר. דבר זה עוזר להגדיל את תשואות הגידול של חוות בשנות בצורת, כאשר לחוות אורגניות היו תפוקות גבוהות ב-20-40%.
השפעה על יצורים חיים > צמחים ומאביקים

חומרי הדברה מזיקים לתהליך קיבוע החנקן, הנדרש לצמיחת צמחים וסקולריים. קוטלי החרקים DDT, מתיל פארתיון, ובמיוחד פנטכלורופנול הוכחו כגורמים להקטנת היבול של קטניות. בנוסף, לחומרי הדברה יש השפעה מזיקה ישירה על צמחים, לרבות התפתחות לקויה של שורשים, והורדת רמת ההתפתחות של הצמח.
שימוש בחומרי הדברה על גידולים פורחים עלול להרוג דבורי דבש, הפועלות כמאביקות. מחלקת החקלאות של ארצות הברית ושירות הדגה וחיות הבר של ארצות הברית מעריכים כי החקלאים בארצות הברית מפסידים לפחות 200 מיליון דולר בשנה מהאבקת יבולים מופחתת, מכיוון שחומרי הדברה המופעלים על שדות מחסלים כחמישית ממושבות דבורי הדבש בארצות הברית ופוגעים בכ-15% נוספים.
בעלי חיים

סוגים רבים של בעלי חיים נפגעים מחומרי הדברה, מה שמוביל מדינות רבות להסדיר את השימוש בחומרי הדברה באמצעות תוכניות פעולה של שימור המגוון ביולוגי. בעלי חיים, כולל בני אדם, עלולים להיות מורעלים משאריות של חומרי הדברה שנותרו על מזון. כמו למשל כאשר חיות בר נכנסות לשדות מרוססים או לאזורים סמוכים זמן קצר לאחר הריסוס ואוכלות מהיבול.
חומרי הדברה יכולים לחסל את מקורות המזון החיוניים של חלק מהחיות, ולגרום לבעלי החיים לעבור למקום אחר, לשנות את תזונתם או להרעיבם. החומרים יכולים גם לעבור בשרשרת המזון; למשל, ציפורים עלולות להיפגע כשהן אוכלות חרקים ותולעים שצרכו חומרי הדברה. בחומרי הדברה נמצאו השפעות מזיקות על גדילה ורבייה של תולעי אדמה אשר תורמות להתפתחות טובה של יבולים בקרקע. חומרי הדברה מסוימים יכולים להצטבר בגופם של אורגניזמים שצורכים אותם לאורך זמן, תופעה שיכולה בסופו של דבר להשפיע על מינים גבוהים בשרשרת המזון.
בעלי חיים > ציפורים ועופות

שירות הדגים וחיות הבר בארצות הברית מעריך שכ-72 מיליון ציפורים נהרגות מחומרי הדברה בארצות הברית מדי שנה. נשרים קירחים הם דוגמאות נפוצות לאורגניזמים שאינם מטרה המושפעים משימוש בחומרי הדברה. ספרה של רייצ'ל קרסון "אביב דומם" חשף את ההשפעות של הצטברות ביולוגית של חומר ההדברה DDT ב-1962.
ציפורי אדמה חקלאיות מתמעטות מהר יותר מציפורים אחרות בכל ביומה אחרת בצפון אמריקה, ירידה שמתואמת עם התעצמות והתרחבות השימוש בחומרי הדברה. באדמות החקלאיות של הממלכה המאוחדת, אוכלוסיות של עשרה מיני ציפורים שונים פחתו ב-10 מיליון פרטים מתרבים בין 1979 ל-1999, לכאורה בגלל אובדן של מינים של צמחים וחסרי חוליות מהם ניזונות הציפורים. ברחבי אירופה, 116 מיני ציפורים היו בסכנת היכחדות נכון לשנת 1999.
בעלי חיים > דגים ובעלי חיים מימיים

דגים וביוטה מימית אחרת עלולים להיפגע ממים מזוהמים בחומרי הדברה. מי נגר של חומרי הדברה לנהרות ולנחלים עלול להיות קטלני ביותר לחיים מימיים, ולפעמים להרוג את כל הדגים בזרם מסוים.
שימוש בקוטלי עשבים במקווי מים עלול לגרום להרג דגים כאשר הצמחים המתים מתכלים, צורכים את החמצן שבמים, וגורמים לחנק הדגים, שנשארים ללא חמצן. חשיפה חוזרת למינונים תת-קטלניים של חלק מחומרי ההדברה עלולה לגרום לשינויים פיזיולוגיים והתנהגותיים המפחיתים את אוכלוסיות הדגים, כגון נטישת קנים ודירים, ירידה בחסינות למחלות וירידה בהימנעות מטורפים. שימוש בקוטלי עשבים במקווי מים יכול להרוג צמחים שהדגים תלויים בהם עבור בית הגידול שלהם.
חומרי הדברה יכולים להצטבר במקווי מים ולהגיע לרמות שהורגות את זואופלנקטון, המקור העיקרי למזון לדגים צעירים. חומרי הדברה יכולים גם להרוג חרקים שדגים מסוימים ניזונים מהם, ובכך לגרום לדגים לנדוד רחוק יותר בחיפוש אחר מזון ולסיכון גדול יותר מטורפים. ככל שחומר הדברה נתון מתפרק מהר יותר בסביבה, כך הוא מהווה פחות איום על החיים במים. קוטלי חרקים בדרך כלל רעילים לבעלי חיים מימיים יותר מאשר קוטלי עשבים ופטריות.
בעלי חיים > בני אדם

חומרי הדברה יכולים לחדור לגוף האדם באמצעות שאיפה של אירוסולים, אבק ואדים המכילים חומרי הדברה; באמצעות חשיפה דרך הפה על ידי צריכת מזון/מים; ובאמצעות חשיפה לעור במגע ישיר. חומרי הדברה מופרשים לקרקעות ולמי תהום ועלולים להגיע למי השתייה. כמו כן, ריסוס חומרי הדברה עלול להיסחף ולזהם את האוויר.
בעלי חיים > ילדים

ילדים רגישים יותר לחומרי הדברה, מכיוון שהם עדיין בתהליך התפתחות ובעלי מערכת חיסונית חלשה יותר ממבוגרים. ילדים עלולים להיות חשופים יותר בגלל קרבתם לקרקע והנטייה להכניס לפה חפצים לא מוכרים. ילדים מתחת לגיל שישה חודשים נוטים יותר לחוות חשיפה לחומרים מחלב אם ומשאיפת חלקיקים קטנים. חומרי הדברה הנכנסים לבית באמצעות בני משפחה אחרים מגבירים את הסיכון לחשיפה. גם שאריות רעילות במזון עשויות לתרום לחשיפה. מחקרים אפידמיולוגיים דיווחו על השפעות שליליות של חומרי הדברה מסוימים ברמות החשיפה הנוכחיות על ההתפתחות הקוגניטיבית של ילדים. הכימיקלים יכולים להצטבר ביולוגית בגוף לאורך זמן.
בעלי חיים > השפעות

השפעות החשיפה יכולות לנוע בין גירוי קל בעור למומים מולדים, גידולים, שינויים גנטיים, הפרעות בדם ועצבים, הפרעות אנדוקריניות, תרדמת או מוות. השפעות התפתחותיות מסוימות נקשרו לחומרי הדברה. גידולי סרטן בילדות ברחבי צפון אמריקה, כגון לוקמיה, עשויה להיות תוצאה של מוטציות בתאים סומטיים, שנגרמו על ידי החשיפה לחומרים הרעילים. קוטלי חרקים יכולים להיות בעלי השפעות מזיקות על מערכות העצבים של יונקים. הרכיב DDT, והפירוק הכימי שלו DDE, מפריעים לפעילות האסטרוגנית וייתכן וגורמים לסרטן השד. חשיפה ל-DDT עוברית מקטינה את גודל הפין של הזכר בבעלי חיים ועלולה לייצר אשכים טמירים. הדברה יכולה להשפיע על עוברים גם בשלבי התפתחות מוקדמים, ברחם, ואפילו לפני הכניסה להריון.
אלטרנטיבות

חלופות רבות זמינות כדי להפחית את ההשפעות שיש לחומרי הדברה על הסביבה. חלופות לחומרי הדברה כוללות הסרה ידנית של המזיקים, הפעלת חום, כיסוי עשבים שוטים בפלסטיק, הצבת מלכודות ופתיונות, הסרת אתרי רבייה של מזיקים, ושמירה על קרקעות בריאות, המגדלות צמחים בריאים ועמידים יותר. בארצות הברית, השימוש בחומרי הדברה קונבנציונליים הגיע לשיא ב-1979, ועד שנת 2007 ירד ב-25% מרמת השיא של 1979, בעוד התפוקה החקלאית בארצות הברית גדלה ב-43% באותה תקופה.
לעיתים בקרות ביולוגיות, כגון זני צמחים עמידים ושימוש בפרומונים, מצליחות, ולפעמים אף פותרות את בעיית המזיקים לצמיתות. הדברה משולבת (IPM) עושה שימוש כימי רק כאשר חלופות אחרות אינן יעילות. הדברה זו גורמת פחות נזק לבני אדם ולסביבה מהדברה כימית רגילה. ביוטכנולוגיה יכולה להיות גם דרך חדשנית להדברת מזיקים. בנוסף ניתן גם להשתמש בהנדסה גנטית כדי להגביר את העמידות בפני מזיקים.
חומרי הדברה ביולוגיים כמו שמן קנולה וסודה לשתייה המכילים רכיבים פעילים מחומרים טבעיים הם אלטרנטיבה ידידותית לסביבה לעומת חומרי הדברה רעילים.
פסולת וסילוק

בארצות הברית, הסוכנות להגנת הסביבה (EPA) מציעה שימוש נכון בחומרי הדברה וסילוק, בהתאם להנחיות פדרליות או פרטניות של המדינה לחקלאים או גופים מסחריים. גופים מסחריים המשתמשים בחומרי הדברה מתבקשים לפעול לפי הוראות הסילוק שעל תוויות ההדברה, תוך שימוש באמצעי בטיחות הדרושים לפינוי פסולת מסוכנת.
בשל תכונותיו של פחם פעיל, נחקרו סוגים שונים שלו כטיפול פוטנציאלי לקליטת חומרי הדברה שונים. חוקרים מצאו שימוש לפחם פעיל מזרעי קלמנטינות בספיגת חומרי הדברה. מחקרים מנצלים את הפחמן הפעיל של זרעי המנדרינה בתהליך ההסרה של חומרי הדברה מסוג קרבמט אשר נקשרו לסיכון מוגבר לסרטן וסיכונים בריאותיים אחרים. ספיגה על ידי פחם פעיל נמצאה כדרך מוצלחת וחסכונית להסרת חומרי הדברה.
ימת סופיריור

| --- | --- |
הימות הגדולות - מבט מהחלל. ימת סופיריור היא השמאלית ביותר
הימות הגדולות - מבט מהחלל. ימת סופיריור היא השמאלית ביותר
 מידע כללי
 מיקום:  ארצות הברית ארצות הברית, קנדה קנדה
 סוג:  ימה קרחונית
 מידות
 שטח:  82,414 קמ"ר
 נפח:  12,100 קמ"ק
 גובה:  183 מטר מעל לפני הים
 אורך מרבי:  563 ק"מ
 אורך:  563 קילומטר
 רוחב מרבי:  257 ק"מ
 רוחב ממוצע:  257 ק"מ 
 עומק מרבי:  406 מטר
 ‏עומק ממוצע:  147 מטר
 מידע נוסף
 נהר מזין:  נהר סיינט לואיס, Firesteel River, Floodwood River, Falls River, Coldwater River, Dead River, Cascade River, Goulais River, Hurricane River, Manitou River, Hewitson River, Little Sucker River, Little Carp River, Miners River, Carp River, Brule River, Agawa River, Au Train River, Magpie River, Eagle River, Carp River, Baldhead River, Black River, Bois Brule River, Big Garlic River, Blind Sucker River, Black Sturgeon River, Aguasabon River, Montreal River, Onion River, Wolf River, Dog River, Little Huron River, Cascade River, Huron River, נהר נמדג'י, נהר מי'ציפיקוטן, נהר פיג'ן, נהר קמיניסטיקיה, נהר פיק, נהר ווייט, Mosquito River, Gooseberry River, Temperance River, Presque Isle River, Pukaskwa River, Poplar River, Ontonagon River, Two Hearted River, Reservation River, Sand River, Tahquamenon River, Sand River, Steel River, Split Rock River, Doré River, בפסקה זו רשומה אחת נוספת שטרם תורגמה 
 מקור לנהר:  נהר סנט מארי
 ‏אגן ניקוז:  127,700 קמ"ר
 מדינות באגן הניקוז:  ארצות הברית, קנדה
 אורך קו החוף:  4,385 ק"מ
 ערים:  דולות, מינסוטה; סופיריור, ויסקונסין; ת'נדר ביי, אונטריו; מרקט, מישיגן; סול סנט מארי, מישיגן; סול סנט מארי, אונטריו
 איים:  איי אפוסטל, אי רויאל
 תחלופת המים:  191 שנים
 קואורדינטות:  48°N 88°W﻿ / ﻿48°N 88°W﻿ / 48; -88
 הימות הגדולות. ימת סופיריור מודגשת בכחול
 
ימת סופיריור (באנגלית: Lake Superior) היא הימה הגדולה ביותר והעמוקה ביותר בין חמש הימות הגדולות באמריקה הצפונית, אגם המים המתוקים הגדול בכדור הארץ מבחינת שטח. הים הכספי גדול ממנו בשטח ובנפח, אך הוא מכיל מים מלוחים, ואילו ימת באיקל ואגם טנגניקה מכילים יותר מים מתוקים אך קטנים יותר בשטחם.
ימת סופיריור היא בעלת המים הקרים ביותר בין חמש הימות. כשני שלישים משטחה בחלקה הדרומי שייכים לארצות הברית, ואילו חלקה הצפוני שייך לקנדה. היא מחוברת באמצעות נהר סנט מארי אל ימת יורון ותנועת האוניות בה רבה.
הידרוגרפיה

שטחה של ימת סופיריור הוא 82,413 קילומטר רבוע (כמעט כשטחה של אוסטריה). אורכה המרבי של הימה 563 קילומטר ורוחבה המרבי 257 קילומטר. עומק המים הממוצע הוא 147 מטר ועומקם המרבי 406 מטר. ימת סופיריור מכילה 12,100 קילומטרים מעוקבים של מים, די מים כדי לכסות בשכבה של 30 ס"מ את שטח כל יבשת אמריקה הצפונית ואמריקה הדרומית גם יחד. רצועת החוף של הימה אורכה 4,387 ק"מ (כולל אורך חופי האיים). הימה נמצאת 183 מטר מעל גובה פני הים. סערות עונתיות המתרחשות בימה גורמות לגלים שגובהם כ-6 מטר, אולם בימה נמדדו בעבר אף גלים בגובה 9 מטר. גובה פני המים בימה נשלטים במערכת של סכרים הידרואלקטריים ותעלות.
הידרוגרפיה > אגן הניקוז של הימה

הימה מוזנת במימי כ-200 נהרות. הנהרות הגדולים יותר הנשפכים לימה הם נהר ניפיגון, נהר סנט לואיס, נהר פיג'ן ונהר פיק. מוצא המים מן הימה מתנקז אל ימת יורון דרך נהר סנט מארי. בעבר היו מי הימה נופלים במפלי הנהר אל ימת יורון, אולם היום הוקמה מערכת של תאי שיט המגשרים על פני גובה של כ-8 מטר ומאפשרים מעבר ספינות מימת יורון אל ימת סופיריור.
ראו גם

סליפינג ג'יאנט
לקריאה נוספת

סטפני פירסון, "בחזרה אל המים הסוערים", נשיונל ג'יאוגרפיק ישראל, מרץ 2023, עמ' 88–101.
ימת סופיריור
Living on My Own

| --- | --- |

 סינגל בביצוע פרדי מרקיורי
 מתוך האלבום Mr. Bad Guy
 יצא לאור:  1985, 1993 (גרסת רמיקס)
 תאריך הקלטה:  1984, 1993 (גרסת רמיקס)
 סוגה:  האוס (גרסת 1993)
 אורך:  3:21
 חברת תקליטים:  EMI, סוני מיוזיק 
 כתיבה:  פרדי מרקיורי
 הפקה:  ריינהולד מק 
 
"Living on My Own" הוא שיר שנכתב ובוצע על ידי פרדי מרקיורי ונכלל במקור באלבום הסולו הראשון שלו, Mr. Bad Guy. השיר יצא כסינגל בספטמבר 1985 וזכה להצלחה בינונית. בשנת 1993, שנתיים לאחר מות מרקורי, יצא לאור רמיקס לשיר שזכה להצלחה גדולה.
רקע

בשנת 1985 הוציא פרדי מרקיורי את אלבומו הסולו הראשון שלו. השיר Living on My Own הגיע למקום ה-50 במצעד הפזמונים הבריטי. בשנת 1993, שנתיים לאחר מותו של מרקורי, יצא השיר בגרסת רמיקס וזכה להצלחה עולמית. גרסת 1993 הגיעה למקום הראשון בבריטניה ובמדינות אחרות באירופה, והייתה לשיר הראשון שהוביל את מרקורי למקום הראשון, במסגרת קריירת הסולו שלו.
הקליפ לשיר בגרסה מ-1985 ומ-1993 מכיל קטעי וידאו ממסיבת יום הולדתו ה-39 של מרקורי, שנערכה במינכן.
הערות שוליים

↑  Ewing, Tom (27 באפריל 2012). "Freddie Mercury – "Living On My Own"". Freaky Trigger. נבדק ב-6 במרץ 2020. {{cite web}}:  (עזרה)
| --- | --- |
בקרת זהויות :  MusicBrainz release group: f1c20170-dac6-3e8b-b2e5-073aecb4557b  MusicBrainz work: 38f7084b-d0a4-4fef-8da1-f3ef10cb9105
ארתור ורשנר

| --- | --- |

 לידה:  9 ביולי 1866 ברסלאו
 פטירה:  5 בספטמבר 1932 (בגיל 66)
 מדינה:  שווייץ
 השכלה:  אוניברסיטת פרידריך וילהלם 
 עיסוק:  פסיכואנליטיקאי
 מעסיק:  אוניברסיטת ציריך 
 
ארתור ורשנר (בגרמנית: Arthur Wreschner; ‏ 9 ביולי 1866 - 5 בספטמבר 1932) היה פסיכולוג יהודי שווייצרי שעסק בפסיכואנליטיקה.
קורות חיים

ורשנר נולד וגדל בברסלאו לרב זאב נחום ורשנר ולשרלוט לבית פאלק (צאצאית של ה"פני יהושע"). משפחתו, שהוציאה כבר מדענים ומלומדים, חינכה אותו בגישה דתית אורתודוקסית.
ורשנר החל את דרכו בסמינר לרבנים. לאחר מכן פנה ללימודי רפואה תוך שהוסמך וקיבל תואר דוקטור, במקביל ללימודי פילוסופיה באוניברסיטת וינה. עבודת הדוקטורט שלו באוניברסיטת ברלין עסקה בתאוריות הידע של קאנט ופלטנר.
בשנת 1900 עבר לציריך והחל את דרכו כמדריך בחוג לפסיכולוגיה במכון הטכנולוגי של ציריך ובאוניברסיטת ציריך, שבה מונה בשנת 1910 לפרופסור.

ורשנר לימד במוסדות הללו הן קורסים בתחום הפסיכולוגיה והן בתחום הפילוסופיה. הוא פרסם מאמרים בכתבי עת וספרים מדעיים.
ספריו

ורשנר כתב כמה ספרים מלומדים, בהם באים לידי ביטוי תחומי העניין הספציפיים שלו:
Methodologische Beitraege zu psychophysischen Messungen, 1898 (בגרמנית)
Die Reproduktion und Assoziation von Vorstellungen, 1907–09 (בגרמנית)
Die Sprache des Kindes, 1912 (בגרמנית)
Das Gefuehl, 1931. (בגרמנית)
חיים אישיים

היה נשוי לבלה לבית ממלוק. לזוג נולדו 3 ילדים, ביניהם וולטר ורשנר (1983-1904), שבמקצועו היה עורך דין וכיהן כנשיא הקהילה היהודית בציריך ואף שימש נשיא קרן היסוד בשווייץ.
אחיו היה יעקב יהודה ורשנר.
הערות שוליים

↑  Arthur Wreschner 1866-1932, universitat zurich switzerland, ‏נלקח ב-22 בפברואר 2020 (ארכיון)
↑  Arthur Wreschner, jewishvirtuallibrary.org, ‏נלקח ב-22 בפברואר 2020
| --- | --- |
בקרת זהויות :  NLI: 987007520212005171  GND: 1055123474  ISNI: 0000 0000 1316 2528  NLG: 163594  NTA: 07374977X  SUDOC: 128849282  VIAF: 5291448   WorldCat (עם VIAF): 5291448
יואכים יוהנסון

| --- | --- |

 לידה:  1 ביולי 1982 (בן 42) לונד, שוודיה
 מדינה:  שוודיה שוודיה
 מקום מגורים:  פאלון, שוודיה
 גובה:  1.98 מטר
 יד חובטת:  ימין
 פעילות כמקצוען:  2000–2011 (כ־11 שנים) 
 סה"כ פרסים שצבר:  1,549,039 דולר אמריקאי 
 יחידים
 מאזן קריירה:  72–59 
 דירוג שיא:  מקום 9 (14 בפברואר 2005)
 זכיות בטורנירים:  3
 זוגות
 מאזן קריירה:  16–14 
 דירוג שיא:  מקום 108 (12 בספטמבר 2005)
 זכיות בטורנירים:  1
 שיאי גראנד סלאם
 זכיות 0
 אליפות אוסטרליה הפתוחה:  סיבוב רביעי (2005)
 אליפות צרפת הפתוחה:  סיבוב ראשון (2004)
 וימבלדון:  סיבוב רביעי (2004)
 אליפות ארצות הברית הפתוחה:  חצי גמר (2004)
 
יואכים יוהנסון (שוודית: Joachim Johansson; נולד ב-1 ביולי 1982) הוא טניסאי שוודי.
קריירה

יוהנסון נולד בעיר לונד שבשוודיה וכיום גר במונטה קרלו, מונקו. זכה בתחרות הראשונה שלו מסבב ה-ATP בשנת 2004 בטורניר ממפיס שם גבר בגמר על ניקולס קיפר.
בשנת 2005 זכה בעוד 2 תחרויות (אדלייד ומרסיי).
באליפות ארצות הברית הפתוחה בשנת 2004 ניצח יוהנסון את אנדי רודיק בשלב רבע הגמר, אבל הפסיד ללייטון יואיט בשלב חצי הגמר.
גובהו הרם של יוהנסון (198 ס"מ) מאפשר לו הגשה חזקה הנותנת לו יתרון רב במשחקונים בהם הוא מגיש.
בשלב הרביעי של אליפות אוסטרליה הפתוחה בשנת 2005 שיחק יוהנסון נגד אנדרה אגאסי הוא חבט 51 הגשות ללא מענה בארבע מערכות ולמרות זאת הפסיד במשחק בתוצאה 3:1 לאגאסי.
ב-1 בפברואר 2008 הודיע על פרישה מטניס מקצועי בעקבות פציעה כרונית בכתף.
תארים

| 0 | 1 | 2 | 3 | 4 |
| --- | --- | --- | --- | --- |
| מס' | תאריך | תחרות | יריב בגמר | תוצאה |
| 1. | 16 בפברואר 2004 | ממפיס, ארצות הברית | ניקולס קיפר (גרמניה) | 7-6 6-3 |
| 2. | 3 בינואר 2005 | אדלייד, אוסטרליה | טיילור דנט (ארצות הברית) | 7-5 6-3 |
| 3. | 7 בפברואר 2005 | מרסיי, צרפת | איבן ליובצ'ביץ' (קרואטיה) | 7-5 6-4 |